b'\n_START_ARTICLE_\nToija\n_START_PARAGRAPH_\nToija on Salon kyl\xc3\xa4 ja taajama, joka sijaitsee entisen Kiskon kunnan alueella. Toija oli Kiskon ainoa taajama ja hallinnollinen keskus._NEWLINE_Toijan koulussa on luokat 1.\xe2\x80\x936. ja esikoulu. Koulua k\xc3\xa4y noin 110 oppilasta._NEWLINE_Kalusteita valmistava yritys Juha Punta Oy on paikallisesti merkitt\xc3\xa4v\xc3\xa4 ty\xc3\xb6nantaja._NEWLINE_Toijassa on toinen Kiskon vanhoista lainamakasiineista. Kivimakasiini on valmistunut 1858 Nykyisin se on kes\xc3\xa4isin n\xc3\xa4yttelytilana. Seurakuntaan on rakennettu kaksi makasiinia, koska seurakuntalaisten kesken ei p\xc3\xa4\xc3\xa4sty yksimielisyyteen sen sijainnista. Ensimm\xc3\xa4inen rakennettiin Kiskon kirkonkyl\xc3\xa4\xc3\xa4n, mutta Turun l\xc3\xa4\xc3\xa4nin puolella asuvat seurakuntalaiset halusivat oman makasiinin, ja sellainen syntyi Toijaan.'